มีเพศสัมพันธ์เมื่อวันที่ 22 ต.ค. 64 ป้องกันโดยใช้ถุงยางอนามัย หลังมีเพศสัมพันธ์ตกขาวมีสีเทา วันต่อมาตกขาวเป็นสีขาวขุ่นมาเยอะมากๆแค่ 1 วัน หลังจากวันนั้นตกขาวมาปกติมีสีขาวขุ่นกับสีขาวเหลืองบ้าง ตอนนี้ 8 วันแล้วไม่มีท่าทีว่าประจำเดือนจะมาเลยค่ะ แบบนี้มีโอกาสท้องมั้ยคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%การมีตกขาวสีขุ่นๆเกิดตามมาหลังจากนั้น ไม่ได้จำเพาะเจาะจง ไม่ได้บ่งบอกว่าตั้งครรภ์หรือไม่ แต่ถ้าประจำเดือนไม่มาเลย 35 วันไปแล้ว ควรต้องยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป